Imtella' Lulju 22, 2020 - Aġġornata 22 Ta' Lulju, 2020 6:59pm Il-Public Broadcasting Services Ltd. tħabbar li ħarġu l-applikazzjonijiet tal-Malta Junior Eurovision Song Contest 2020. L-applikazzjoni flimkien mar-regolamenti jistgħu jinkisbu mis-sit www.tvm.com.mt/eurovision . Kull applikazzjoni għandha tiġi ssottomessa online sa mhux aktar tard mit-23 ta' Awwissu 2020. Matul il-proċess tal-għażla, ġurija professjonali se tkun qed tevalwa is-sottomissjonijiet kollha, fejn minnhom jintgħażlu tnax-il finalist/a, li ser jikkompetu bejniethom għall-aħħar fażi tas-selezzjoni. Il-finalisti, ser jkantaw LIVE quddiem ġurija waqt sessjoni li ser tiġi rrekordjata u murija aktar tard fuq it-television u anke fuq is-Social Media f'Settembru. F'dan il-perjodu, il-pubbliku jkun jista' jivvota għall-kantant jew kantanta favorit/a tiegħu. Il-vot tal-pubbliku (50%) flimkien mal-vot tal-ġurija (50%) ser jiddetermina r-rebbieħ jew rebbieħa ta' din is-sena li ser jitħabbar fl-aħħar ta' Settembru Il-Junior Eurovision Song Contest, din is-sena ser isir fil-Polonja fl-29 ta' Novembru li gej.